נולד לרב שניאור זלמן, וקיילא (לבית זיסלין), חסידי חב"ד, בעיר צ'ריקוב, למד אצל אחיו ומוריו בעירו, ובגיל 15 עבר ללמוד בישיבת תומכי תמימים בעיירה לובביץ', שם שהה כשנה, ונאלץ לעזוב מאחר שחלה במחלת הטיפוס, אך בזמן שהותו בישיבה קנה את הליכותיה ודרכה, ומאז החשיב את עצמו כבוגר שיטת הישיבה.
קיבל סמיכה לרבנות, מהרב צבי תומרקין, ומרב עירו, וחמיו לעתיד, הרב חיים אליעזר סולובייצ'יק. בשנת 1914, השתדך עם טייבע ליבא, בתו של הרב סולובייצ'יק אך הנישואין נדחו מחמת גיוסו לצבא הרוסי, למלחמת העולם הראשונה, לאחר השתמטותו מן הצבא, נתמנה לרב בעיר, ולדיווסטוק, עוד לפני חתונתו. מחמת התפשטות תנועת הקומוניזם, ברחה משפחת חמיו לעיר חרבין שבמנצ'וריה, שם בשנת 1919, נישא לארוסתו, לאחר חתונתו חזר לעיר רבנותו ולדיווסטוק, להמשיך את תקופת רבנותו. שם כיהן כרב במשך שבע שנים עד לשנת ה'תרפ"ו.
לאחר קבלת אישורים לעזיבת ברית המועצות, באמצעות צעירים יהודים מהפכניים קומוניסטים, שאירח בביתו. הרב התעתד לקבל משרת רבנות בבוסטון, שבארצות הברית. בדרכם לארצות הברית עברו דרך שנגחאי שבסין, שם נתבקש על ידי הקהילה המקומית להישאר ולכהן כרב. בהוראת רבו, הרבי הריי"צ מליובאוויטש, קיבל את ההצעה ונשאר שם ליותר מעשרים שנים.
בשנגחאי עמד הרב בראש ישיבת תומכי תמימים בעיר ומנהיג קהילת חב"ד המקומית; בד בבד, טיפל ודאג לצריכהם של מאות הפליטים החרדיים שהתרכזו בעיר, בהם תלמידי ישיבת חכמי לובלין וישיבת מיר.
לאחר קבלת משרת הרבנות בשנגחאי עלו הוריו לארץ ישראל ביחד עם בנו על מנת שימשיך את לימודיו שם, בישיבת תורת אמת, בעקבות התקשורת הגרועה בין ישראל לשנגחאי בזמן המלחמה, לא נודע לרב מאיר על נישואי בנו, עד ללידת בנם השני.
לאחר עזיבת אחרוני הפליטים, והמקומיים את שנגחאי, בשנת 1949, עזב את עיר רבנותו, ועבר להתגורר בשכונת קראון הייטס, שבברוקלין, שבניו יורק. אז מונה ליו"ר סניף פליטי שנגחאי (תחת ארגון מחנה ישראל). ב-1950 עמד בראש 'הועד להחזקת המוסדות', שנועד לעמוד לצידו בניהול מוסדות החסידות.
הספר התורה הפרטי של הרבי מליובאוויטש ניתן מתנה לרבי - על ידי בנו הרב משה - לעילוי נשמתו של מאיר, ספר שהיה ברשותו של הרב מאיר.
נקבר בניו יורק בבית הקברות מונטיפיורי, בחלקת אגודת חסידי חב"ד בסמיכות לאוהל חב"ד לובביץ'.
אישיותו.
על אישיותו המיוחדת של הרב כותב הרב מרדכי לוברט מתלמידי ישיבת חכמי לובלין, אשר גלו לשנגחאי בתקופת מלחמת העולם השנייה: " . הרב אשכנזי, מחסידי חב"ד, רב מקורי כמו שהורגלנו בבית, זקנו ופיאותיו המלאים מעטרים את פניו וטלית קטן, גדולה מכסה את בגדיו העליונים, עצם מראהו נתן לנו חיזוק גדול . . . הרב אשכנזי היה אהוב ומקובל על כולם, בעל מידות טובות, ולב רחום. . ."
הרב שמחה עלברג, כותב בספרו עיני העדה:
משפחתו.
בנו הרב משה, בתו מלכה מילנר (אשת ר' צבי הירש מילנר), בתו אסתר פאנק.
מנכדיו הם הרב מרדכי שמואל אשכנזי שהיה רבו של כפר חב"ד, והרב יוסף יצחק וילשאנסקי, ראש ישיבת חב"ד בצפת. נינו הרב מאיר אשכנזי, רבה הנוכחי של כפר חב"ד.
100 שנים של בדידות
חותמות לחם צבאיים
גדעון רופר
גמביט בודפשט
גמביט בודפשט שייכת לסוג הפתיחות בשחמט ברגלי של המלכה בהן השחור מנסה לערער מידית את אחיזתו של הלבן במרכז.
מהלך הפתיחה הוא כך:
ההמשך העיקרי הוא:
ואז יכול הלבן לשמור על הרגלי (פ-ו3, ר-ו4 או ו4) או לוותר עליו (ה4).
אילינוי (נהר)
נהר אילינוי (באנגלית: Illinois River) הוא יובל מרכזי של נהר המיסיסיפי במדינת אילינוי ואורכו כ-439 קילומטרים. חלק ניכר ממקורות המים במרכז אילינוי מתנקזים לנהר. הנהר היה בעל חשיבות רבה לילידים בצפון יבשת אמריקה ולסוחרים הצרפתים כנתיב התחבורה הימית המרכזי המקשר בין הימות הגדולות למיסיסיפי. ההתיישבויות הצרפתיות לאורך הנהר היו ללב האזור המוכר כארץ אילינוי. לאחר הקמת תעלת אילינוי ומישיגן ותעלת הנפין במאה ה-19 גברה חשיבות הנהר כנתיב מסחרי.
אברהם ניסן
אלגברה ריבועית
במתמטיקה, אלגברה ריבועית היא אלגברה לא אסוציאטיבית (עם יחידה) formula_1 שכל איבר שלה שייך להרחבה דו-ממדית של שדה הבסיס. הדוגמה הבולטת לאלגברה כזו היא אלגברת הרכב, כגון אלגברת קווטרניונים, ובפרט אלגברת המטריצות formula_2. באופן כללי יותר, כל אלגברה המתקבלת מבניית קיילי-דיקסון היא ריבועית.
ה"ריבועיות" של אלגברה אינה תלויה בשדה הבסיס, כלומר, היא נשמרת תחת הרחבת סקלרים, ואינה נולדת מהרחבה כזו. כל אלגברה ריבועית היא אלגברה בעלת חזקות אסוציאטיביות במובן החזק.
הגדרה.
כחלק מן ההגדרה, אלגברה ריבועית מצוידת במבנה נוסף: לכל איבר formula_3 קיימים formula_4 כך ש-formula_5. אם המאפיין של שדה הבסיס הוא 2, דורשים שהפונקציה formula_6 תהיה ליניארית. הליניאריות הזו נובעת מן ההגדרה בכל מאפיין אחר, אבל במאפיין 2, יש אלגברות בוליאניות שכל איבר שלהן שייך להרחבה דו-ממדית, אבל אינן ריבועיות (משום שלא ניתן לבחור את formula_6 כך שתהיה ליניארית). כשהמאפיין אינו 2, הפונקציה formula_8 היא תבנית ריבועית כפלית: formula_9, ואם היא אינה מנוונת, formula_1 נעשית אלגברת הרכב. אלגברה ריבועית אלטרנטיבית היא אלגברת הרכב אם ורק אם תבנית הנורמה אינה מנוונת.
נניח שהמאפיין של שדה הבסיס אינו 2. הליניאריות של formula_6 מפרקת את האלגברה לסכום ישר formula_12, כאשר formula_13 הוא אוסף הווקטורים ה"טהורים" של האלגברה. יש התאמה בין אלגברות ריבועיות formula_14 לבין זוגות סדורים של פעולה בינארית אנטי-סימטרית formula_15, ותבנית ביליניארית formula_16. התאמה זו לאוסף "פרוע" של אובייקטים מראה שאין טעם לנסות למיין אלגברות ריבועיות, אלא אם הן מקיימות תכונות אלגבריות נוספות. J.M. Osborn הראה שהממד של אלגברה ריבועית שבה כל האיברים הפיכים, ושבה כל שני איברים יוצרים תת-אלגברה מדרגה 2 או 4, הוא חזקת-2.
אלגברות ריבועיות עם חילוק.
יהי formula_17 מרחב וקטורי מעל שדה formula_18. נסמן ב-formula_19 את האלגברה הריבועית formula_20 עם פעולת הכפל formula_21, כאשר:
ב-1962 הראה Osborn שבמאפיין שונה מ-2, כל אלגברת חילוק ריבועית היא מהצורה formula_19, כאשר:
גם להפך, כל אלגברה הבנויה באופן כזה היא אלגברה ריבועית עם חילוק.
האלגברה formula_19 מקיימת את הזהות הגמישה אם ורק אם formula_30 ולכל formula_31 מתקיים formula_32.
סולט (סרט)
סולט (באנגלית: Salt) הוא סרט מתח אמריקאי משנת 2010, שביים פיליפ נויס, בכיכובם של אנג'לינה ג'ולי, לייב שרייבר וצ'ואיטל אג'יופור. הסרט זכה לביקורות מעורבות והיה מועמד לפרס אוסקר בקטגוריית עריכת הסאונד הטובה ביותר.
הסרט יצא לאקרנים ב-19 ביולי 2010 בארצות הברית. בישראל יצא הסרט ב-29 ביולי 2010.
עלילה.
הסרט נפתח בסצנת עסקת חילופי שבויים, בה משוחררת סוכנת ה-CIA אוולין סולט (אנג'לינה ג'ולי) מהכלא הצפון קוריאני. העסקה התרחשה הודות למאמציו של חברה מייק, ארכנולוג גרמני.
שנתיים מאוחר יותר, השניים נשואים, וסולט עובדת במשרדי ה-CIA, לצד עמיתיה וינטר (לייב שרייבר) ופיבודי (צ'ואיטל אג'יופור). למשרדים מגיע עריק רוסי בשם אורלוב, ובחקירתו הוא מספר לסולט על "יום X", מבצע שאורגן על ידי רב-מרגלים רוסי בזמן המלחמה הקרה, ושנועד להביא להרס ארצות הברית. העריק טוען כי לצורך השלמת מטרה זו, המדינה הסובייטית אימצה ואימנה במהלך שנות ה-70 קבוצת ילדים, שהפכו לקבוצת עילית של סוכנים סובייטים דוברי אנגלית; אלו הסתננו למוקדי הכוח בארצות הברית, וכיום הם סוכנים רדומים שמחכים לפקודה לפעול ב"יום X". בתום הסיפור מזהיר העריק כי במהלך הלווייתו של סגן נשיא ארצות הברית, הצפויה באותו שבוע, יירצח נשיא רוסיה על ידי מרגלת רוסיה סמויה "KA-12", ששמה האמיתי הוא צ'אנקוב, והוא חושף להפתעת כולם כי שם הכיסוי שלה הוא אוולין סולט. אורלוב אימן אותה בתור ילדה במנזר רוסי נטוש יחד עם עשרות בנים ובנות נוספים לצורך מבצע "יום X". סולט נחטפה מהוריה, אלוף ההיאבקות של ברית המועצות ואלופת השחמט של ברית המועצות, שכן אורלוב חשב שלילדה יהיה פוטנציאל רב מבחינה גופנית ומנטלית.
עמיתיה של סולט מנסים לברר את החשדות שעלו כלפיה, ומבקשים להכניסה למעצר זמני. סולט חוששת לביטחונו של בעלה ומנסה ליצור קשר טלפוני איתו, אך הוא לא עונה. אורלוב נמלט בינתיים מחדר החקירות, וגם היא מצליחה להימלט מהמעצר, חוזרת לביתה כדי לחפש את בעלה, ומגלה סימנים לכך שנחטף. היא לוקחת תיק עם ציוד, נשק וצנצנת ובה אחד העכבישים של בעלה, ומצליחה להימלט ממצוד ה-CIA אחריה. לאחר מכן סולט נוסעת באוטובוס לכנסייה בניו יורק בה מתקיימת הלוויית סגן הנשיא, ומצליחה להפיל את רצפת הכנסייה תחת רגלי הנשיא הרוסי במהלך נאום ההספד שהוא נושא, ולירות בו. פיבודי מגיע לזירה, אך היא לא יורה בו. היא מובלת למעצר משטרתי אך בורחת.